cyanic-selkie/wikianc huggingface dataset:
Κάρολος Β΄ της Λωρραίνης
Υποτέλεια στο βασίλειο της Γαλλίας
Τα τελευταία χρόνια της ζωής του ήταν ατυχή: ο ανιψιός του Αντώνιος κόμης του Βωντεμόν ήρθε σε σύγκρουση μαζί του από το 1425, αφού του ζητούσε τμήμα της κληρονομιάς. Όταν η Ιωάννα της Λωρραίνης ήρθε για προσκύνημα στο Σαιν Νικολά ντε Πορτ και του ζήτησε να εγκαταλείψει την ερωμένη του Αλισόν ντι Μαι, ο Κάρολος οργισμένος την εξόρισε στο Σινόν. Ο Κάρολος Β΄ δούκας της Λωρραίνης απεβίωσε δύο χρόνια αργότερα στο Νανσύ.
Οικογένεια
Νυμφεύτηκε τη Μαργαρίτα των Βίττελσμπαχ (1376 – 1434), κόρη του Ρούπερτ εκλέκτορα του Παλατινάτου & βασιλιά της Γερμανίας, και είχε τέκνα:
Πηγές
Κατηγορία:Οίκος της Λωρραίνης Κατηγορία:Δούκες της Λωρραίνης Κατηγορία:Σταυροφόροι
Κωνσταντίνος Ισχόμαχος
Ο αντισυνταγματάρχης Κωνσταντίνος Ισχόμαχος (1838 -28 Μαΐου 1888) ήταν Έλληνας στρατιωτικός και πολιτικός του 19ου αιώνα, βουλευτής Λαρίσης από το 1881 ως το 1885.
Βιογραφικά στοιχεία
Η καταγωγή του ήταν από την Μακεδονία. Ο πατέρας του Γεώργιος Κ. Ισχόμαχος από τη Μακεδονία ήταν δικαστικός και υπηρέτησε, μεταξύ άλλων, ως πρώτος γραμματέας του Αρείου Πάγου, καθώς και στα Δικαστήρια Θηβών και Χαλκίδας, ενώ ο αδελφός του Φιλώτας Ισχόμαχος (1845 - 1900) ήταν στρατιωτικός, διπλωμάτης και πολιτικός. Μητέρα του ήταν η Καλυψώ. Σπούδασε στη Σχολή Ευελπίδων και συμπλήρωσε τις σπουδές του στη Γαλλία. Ο γιος του Ιωάννης ήταν επίσης πολιτικός και είχε εκλεγεί με το κόμμα του Βενιζέλου.
Αργότερα ασχολήθηκε με την πολιτική και εκλέχθηκε βουλευτής Λαρίσης, στις εκλογές του 1881.
Ως λοχαγός ίδρυσε την εταιρεία «Αδελφότης». Στην επανάσταση της Θεσσαλίας το 1878 ο Ισχόμαχος πήρε μέρος με δικό του στρατιωτικό σώμα. Διέπρεψε επίσης και στην συγγραφή πολυάριθμων δημοσιευμάτων. Διετέλεσε διευθυντής του στρατιωτικού επιτελείου του Υπουργείου των Στρατιωτικών.
Τιμήθηκε με ανώτερα παράσημα ξένων χωρών, έφτασε ως τον βαθμό του αντισυνταγματάρχη του πυροβολικού. Αυτοκτόνησε στην Αθήνα το Μάιο του 1888.
Ήταν παντρεμένος με τη Ιουλία Προβελέγγιου, αδερφή του Αριστομένη Προβελέγγιου, και γιος του ήταν ο Ιωάννης Ισχόμαχος.
Συγγράμματα
Δημοσίευσε την μελέτη «Επί της στρατιωτικής οργανώσεως της Ελλάδος».
Πηγές
Κατηγορία:Έλληνες αξιωματικοί του πυροβολικού Κατηγορία:Βουλευτές Λάρισας Κατηγορία:Αυτόχειρες
Σταύρος Μαλάς
Ο Σταύρος Μαλάς είναι Ελληνοκύπριος πολιτικός, γενετιστής και ακαδημαϊκός. Διετέλεσε Υπουργός Υγείας της Κύπρου. Επιπρόσθετα, διεκδίκησε δύο φορές το αξίωμα του Προέδρου της Κυπριακής Δημοκρατίας.
Βιογραφικά στοιχεία
Ο Σταύρος Μαλάς γεννήθηκε στον Άγιο Σέργιο στις 10 Ιουνίου 1967. Θείος του ήταν ο Χαράλαμπος Μούσκος. Μετά την τουρκική εισβολή του 1974 η οικογένεια του εγκαταστάθηκε στην Πάφο. Σπούδασε γενετική στο Πανεπιστημιακό Κολέγιο Λονδίνου, αποκτώντας πτυχίο και διδακτορικό στη γενετική. Για επτά χρόνια εργάστηκε ως ερευνητής στο Ιατρικό Ερευνητικό Συμβούλιο του Ιμπίριαλ Κόλετζ του Λονδίνου (1995-2001).
Επέστρεψε στην Κύπρο το 2001 και ίδρυσε ερευνητική ομάδα στο Ινστιτούτο Νευρολογίας και Γενετικής Κύπρου. Διετέλεσε εθνικός εκπρόσωπος της Κύπρου σε πολλές επιτροπές κατάρτισης πολιτικής στον τομέα των βιοϊατρικών ερευνών της Ευρωπαϊκής Επιτροπής. Το 2006 βραβεύτηκε από το Ίδρυμα Προώθησης Έρευνας για την καλύτερη επίδοση σε εξασφάλιση ευρωπαϊκών χρηματοδοτήσεων έρευνας από το πρόγραμμα «Συνεργασία» της Ευρωπαϊκής Επιτροπής. Το 2008 εξελέγη πρώτος πρόεδρος των εκπροσώπων των Κρατών Μελών της Ευρωπαϊκής Ένωσης στην Ευρωπαϊκή κοινοπραξία Innovative Medicines Initiative.
Διετέλεσε σύμβουλος χρηματοδοτικών οργανισμών σε θέματα αξιολόγησης ερευνητικών προγραμμάτων και δημοσίευσε ερευνητικές μελέτες σε διεθνή επιστημονικά περιοδικά. Μέχρι την υπουργοποίηση του ήταν ακαδημαϊκός συνεργάτης του Πανεπιστημίου Κύπρου και του Πανεπιστημίου του Λονδίνου για εκπόνηση διδακτορικών διατριβών από υποψηφίους διδάκτορες.
Είναι νυμφευμένος με τη Ζαχαρούλα Μαλά και έχει 3 υιούς και 1 κόρη.
Πολιτική διαδρομή
Διεκδίκησε εκλογή στο αξίωμα του βουλευτή στις βουλευτικές εκλογές του 2006 στην Εκλογική Περιφέρεια Πάφου με τους ΕΔΗ αλλά δεν εξελέγη. Διεκδίκησε ξανά εκλογή στο αξίωμα του βουλευτή στις βουλευτικές εκλογές του 2011 στην Εκλογική Περιφέρεια Πάφου με το ΑΚΕΛ (στη βάση συνεργασίας του ΑΚΕΛ με τους ΕΔΗ) αλλά δεν εξελέγη.
Στις 5 Αυγούστου 2011 διορίστηκε Υπουργός Υγείας στην κυβέρνηση Δημήτρη Χριστόφια, θέση στην οποία παρέμεινε μέχρι τις 14 Οκτωβρίου 2012. Παραιτήθηκε από Υπουργός Υγείας όταν αποφάσισε να θέσει υποψηφιότητα για την προεδρία της Κυπριακής Δημοκρατίας στις προεδρικές εκλογές του 2013 με τη στήριξη του ΑΚΕΛ. Στον α΄ γύρο των εκλογών εξασφάλισε ποσοστό 26.91% περνώντας στον β΄ γύρο. Έχοντας την υποστήριξη μόνο του ΑΚΕΛ, εξασφάλισε ποσοστό 42.52% αποτυγχάνοντας να εκλεγεί.
Διεκδίκησε εκ νέου το προεδρικό αξίωμα στις προεδρικές εκλογές του 2018 με τη στήριξη του ΑΚΕΛ. Στον α΄ γύρο των εκλογών εξασφάλισε ποσοστό 30.24% περνώντας στον β΄ γύρο. Έχοντας την υποστήριξη μόνο του ΑΚΕΛ, εξασφάλισε ποσοστό 44.01% αποτυγχάνοντας να εκλεγεί.
Πηγές
Κατηγορία:Κύπριοι γενετιστές Κατηγορία:Υπουργοί Υγείας (Κύπρος) Κατηγορία:Κύπριοι πανεπιστημιακοί Κατηγορία:Κυβέρνηση Δημήτρη Χριστόφια 2008
Διαμερίσματα της Νικαράγουας
right Η Νικαράγουα διαιρείται σε 17 διαμερίσματα τα οποία υποδιαιρούνται σε 153 δήμους.
Στο παρακάτω πίνακα καταγράφονται βασικά στοιχεία για κάθε διαμέρισμα. Οι αριθμοί αντιστοιχούν με την αρίθμηση στον χάρτη.
Κάτω Κώμη Κοζάνης
Η Κάτω Κώμη είναι ημιορεινό χωριό της Κοζάνης σε υψόμετρο 400 μέτρα.
Γεωγραφία - Ιστορία
Η Κάτω Κώμη βρίσκεται στο εσωτερικό του νομού στα δυτικά της τεχνητής λίμνης Πολυφύτου σε απόσταση 14 χλμ. νοτιοανατολικά από την Κοζάνη. Η παλιά ονομασία του χωριού, από την τουρκοκρατία, ήταν Κάτω Βάνιτσα και έτσι αναφέρεται το 1918 να προσαρτάται στην κοινότητα Άνω Βανίτσης. Μετονομάστηκε σε Κάτω Κώμη το 1927. Σύμφωνα με το σχέδιο Καλλικράτης αποτελεί την τοπική κοινότητα Κάτω Κώμης που υπάγεται στη δημοτική ενότητα Ελιμείας του δήμου Κοζάνης και σύμφωνα με την απογραφή 2011 έχει πληθυσμό 288 κατοίκους.
Ιστορικό διοικητικών μεταβολών Κοινότητας Κάτω Κώμης
Η Κάτω Κώμη όπως και πολλές άλλες περιοχές της Ελλάδας είχε αξιόλογες διοικητικές μεταβολές κατά τον 20ό και 21ο αιώνα, που συνοπτικά έχουν ως εξής:
Κάτω Βάνιτσα (Κοζάνης)
Ο οικισμός προσαρτάται στην κοινότητα Άνω Βανίτσης
Κάτω Κώμη (Κοζάνης)
Ο οικισμός αποσπάται από την κοινότητα Άνω Βανίτσης και ορίζεται έδρα της κοινότητας Κάτω Βανίτσης
Ο οικισμός μετονομάζεται σε Κάτω Κώμη
Ο οικισμός αποσπάται από την κοινότητα Κάτω Κώμης και προσαρτάται στο δήμο Ελιμείας
Ο οικισμός αποσπάται από το δήμο Ελιμείας και προσαρτάται στο δήμο Κοζάνης
Παραπομπές
Κατηγορία:Χωριά του νομού Κοζάνης Κατηγορία:Δήμος Κοζάνης
Κιαράνο
Το Κιαράνο (ιταλικά: Chiarano, βενετικά: Ciaràn ) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Μέγης
Ο Μέγης (< μέγας = «μέγιστος», «μεγαλόσωμος») ήταν μυθολογικό πρόσωπο που συμμετείχε στον Τρωικό Πόλεμο.
Ο μύθος
Ήταν βασιλόπουλο αρχηγός στρατού από το Δουλίχιο (σημερινές Εχινάδες). Πατέρας του ήταν ο Φυλέας και παππούς του ο Αυγείας βασιλιάς των Επειών της Ηλείας. Μητέρα του ήταν η Κτισμένη, κόρη του Λαέρτη και αδελφή του Οδυσσέα. Σε μιά μάχη με τον Έκτωρα ο Πολυδάμας σκότωσε τον φίλο του Ώτο από την Κυλλήνη. Βλέποντας τον φίλο του νεκρό, όρμησε στον Πολυδάμα αλλά αυτός κατάφερε να ξεφύγει με την παρέμβαση του Απόλλωνα. Ο Μέγης τότε σκότωσε τον Κροίσμο.
Πηγές
Μεγης Μεγης
Τυφλό σημείο (όραση)
Το τυφλό σημείο, είναι ένα κενό στο οπτικό πεδίο. Αυτό που συνήθως αναφέρεται ως το τυφλό σημείο είναι το τμήμα εκείνο του οπτικού πεδίου που αντιστοιχεί στην απουσία φωτοευαίσθητων κυττάρων στον οπτικό δίσκο του αμφιβληστροειδούς, στο σημείο όπου το οπτικό νεύρο τον διαπερνά. Αφού στον οπτικό δίσκο δεν υπάρχουν φωτοευαίσθητα κύτταρα, το φως που πέφτει εκεί δεν δημιουργεί νευρικούς παλμούς στο οπτικό νεύρο κι έτσι δημιουργείται ένα κενό στο οπτικό πεδίο. Ο εγκέφαλος συμπληρώνει αυτό το κενό με στοιχεία από τη γύρω περιοχή και πληροφορίες από το άλλο μάτι, κι έτσι το τυφλό σημείο δεν γίνεται αντιληπτό σε κανονικές συνθήκες.
Αν και τα μάτια των σπονδυλωτών διαθέτουν όλα τυφλό σημείο, αυτό δεν συμβαίνει στα μάτια των κεφαλόποδων. Σε αυτά, το οπτικό νεύρο προσεγγίζει τους φωτοϋποδοχείς από πίσω, κι έτσι δεν δημιουργείται κενό στον αμφιβληστροειδή.
Η πρώτη τεκμηριωμένη παρατήρηση του φαινομένου έγινε γύρω στα 1665 από τον Εντ Μαριότ στη Γαλλία, σε μια εποχή που πιστευόταν ότι το σημείο όπου το οπτικό νεύρο μπαίνει στον αμφιβληστροειδή θα έπρεπε να είναι το πιο φωτοευαίσθητο τμήμα του αμφιβληστροειδούς, μια ιδέα που είχε αρχικά υποστηριχθεί από τον Λεονάρντο ντα Βίντσι ο οποίος δεν γνώριζε ότι τα φωτοευαίσθητα κύτταρα ραβδία και κωνία βρίσκονται βαθύτερα και όχι επιφανειακά στο εσωτερικό του ματιού, άρα στο σημείο του οπτικού νεύρου απουσιάζουν.
Κατηγορία:Μάτι Κατηγορία:Όραση
Ιωάννης Ζάρκος
Ο Ιωάννης Ζάρκος (1810-1888) ήταν Έλληνας πολιτικός του 19ου αιώνα.
Βιογραφικά στοιχεία
Γεννήθηκε στη Μεσσηνία το 1810, και εξελέγη πληρεξούσιος στην Εθνική Συνέλευση του 1843, και από τότε συνέχεια βουλευτής μέχρι το 1862.
Διετέλεσε Γενικός Γραμματέας του Υπουργείου της Δικαιοσύνης επί Κωλέττη και Κ. Κολοκοτρώνη, και στο Υπουργείο των Οικονομικών επί Χρηστίδη.
Το 1856 έγινε πρόεδρος της Βουλής και διακρίθηκε για την πολιτική ικανότητα και την ανεξαρτησία των πεποιθήσεων.
Το 1874 πάλι ο λαός της Μεσσηνίας τον εξέλεξε βουλευτή, και για δεύτερη φορά έγινε πρόεδρος της Βουλής.
Τιμήθηκε με τον Ελληνικό Ταξιάρχη και τον σιδηρούν σταυρό του αγώνα.
Απεβίωσε στην Αθήνα στις 14 Ιουνίου 1888.
Συγγράμματα
Δημοσίευσε τη σημαντικότατη μελέτη «Επί της στρατιωτικής οργανώσεως της Ελλάδος».
Κοχ (κρατήρας)
Ο Κοχ (Koch) είναι κρατήρας πρόσκρουσης στην αθέατη από τη Γη πλευρά της Σελήνης. Βρίσκεται στα νότια-νοτιοανατολικά μεγάλου κρατήρα που φέρει το όνομα του Ιουλίου Βερν. Σχεδόν επί του βορειοανατολικού χείλους του βρίσκεται ο κρατήρας Λούντμαρκ και σε πολύ μικρή απόσταση στα νότια ο Κρόκο.
Υπάρχουν αρκετοί μικρότεροι κρατήρες στον πυθμένα και στο εξωτερικό χείλος του, ιδίως κατά μήκος της βόρειας πλευράς του, ενώ στη δυτική πλευρά βρίσκεται ο δευτερεύων κρατήρας Κοχ U.
Βιβλιογραφία
Κατηγορία:Κρατήρες Σελήνης
Τιμαχίδης ο Ρόδιος
Ο Τιμαχίδης ή Τιμαχίδας ήταν αρχαίος Έλληνας ποιητής από τη Ρόδο που έζησε περί το 100 π.Χ..
Ο Τιμαχίδης έγραψε το έργο «Δείπνων περιγραφαί». Επιπλέον, έγραψε σχόλια για τον Ευριπίδη, τον Αριστοφάνη και τον Μένανδρο. Ο Τιμαχίδης αναφέρεται 14 φορές από τον Αθήναιο (τη μία από αυτές σε σχέση με τον ροδιακό οίνο) και περιστασιακά από άλλους αρχαίους συγγραφείς.
Πηγές
Κατηγορία:Αρχαίοι Έλληνες ποιητές Κατηγορία:Αρχαίοι Ρόδιοι
Πίλωρος
Η Πίλωρος ήταν αρχαία ελληνική παράλια πόλη στη χερσόνησο της Χαλκιδικής.
Βρισκόταν επί της παραλίας της προς τον Σιγγιτικό κόλπο της κεντρικής χερσονήσου της Σιθωνίας. Κατά τον Ηρόδοτο (Ζ΄ 122) η Πϊλωρος μαζί με τις παρακείμενες πόλεις Άσσα, Σίγγος και Σάρτη είχαν υποταχθεί στον Ξέρξη την περίοδο που διάνοιξε την διώρυγα του Άθω για να διέλθει ο στρατός και ο στόλος του.
Κατά τον Πελοποννησιακό πόλεμο μετά τη Νικίειο ειρήνη του 422 π.Χ. υπαγόταν ως φόρου υποτελής στην Αθηναϊκή συμμαχία. Υπό του αρχαιολόγου Λυκ η θέση της πόλης αυτής προσδιορίστηκε στη παραλία του σημερινού όρμου Πόρτο Δημήτρι ή Βουρβουρού.
Πακιστανικές εκλογές Γερουσίας (2018)
Εκλογές για την προεδρία και την αντιπροεδρία της γερουσίας διεξήχθησαν στις 12 Μαρτίου του 2018. Αμφότερες οι θέσεις κερδήθηκαν από τους κοινούς υποψηφίους της αντιπολίτευσης είναι υποψήφιοι με τον Σαγίντ Σαντζρανί και τον Σαλίμ Μαντβιγουάλα να εκλέγονται πρόεδρος και αντιπρόεδρος, αντίστοιχα.
Πλαίσιο
Η Γερουσία του Πακιστάν είναι η άνω βουλή του Κοινοβουλίου του Πακιστάν. Αποτελείται από 104 γερουσιαστές με καθένα από τους γερουσιαστές να υπηρετεί εξαετή θητεία. Οι εκλογές διεξάγονται κάθε 3 χρόνια για το ήμισυ των εδρών στη γερουσία.
Το 2018 διεξήχθησαν εκλογές στις 3 Μαρτίου του 2018 για να αντικατασταθούν οι γερουσιαστές που εξελέγησαν κατά τις εκλογές του 2012. Η εκλογική διαδικασία είναι έμμεση. Αυτό είναι σε αντίθεση με την άμεση ψηφοφορία με το πλειοψηφικό σύστημα που χρησιμοποιείται σε όλες τις άλλες κοινοβουλευτικές εκλογές στη χώρα.
Υποψήφιοι και αποτελέσματα
Δύο υποψήφιοι διεκδίκησαν έδρα στις εκλογές που έγιναν στις 12 Μαρτίου 2018. Οι υποψήφιοι της αντιπολίτευσης, Σαντίκ Σαντζρανί και Σαλίμ Μαντβιγουάλα κέρδισαν τις εκλογές για τις αντίστοιχες έδρες.
Παραπομπές
2018 Γερουσια Πακισταν
Τέννης (μυθολογία)
Στην αρχαία ελληνική μυθολογία ο Τέννης, επώνυμος ήρωας της νήσου Τενέδου, ήταν γιος του Κύκνου γιου του θεού Ποσειδώνα ή του θεού Απόλλων ή του θεού Άρη και της Πρόκλειας κόρης του βασιλιά της Τροίας Λαομέδων. Από τους κατοίκους του αποδίδονταν στον Τέννη τιμές θεϊκές και είχε αφιερωθεί σε αυτόν ιερό με άγαλμα στο εσωτερικό του, το οποίο ο Ουέρρης αργότερα μετέφερε στη Αρχαία Ρώμη. Η δεύτερη σύζυγος του Κύκνου Φιλονόμη κόρη του Τραγάσου ερωτεύτηκε τον Τέννη, ζήτησε μαζί του έρωτα αλλά εκείνος αρνήθηκε. Η Φιλονόμη κατηγόρησε ψευδώς τον Τέννη στον πατέρα του για Βιασμό, χρησιμοποίησε για τον σκοπό αυτό έναν ψευδομάρτυρα τον Εύμολπο. Ο Κύκνος την πίστευε και αποφάσισε να σκοτώσει τα παιδιά από την πρώτη σύζυγο του, τοποθέτησε τον Τέννη και την αδελφή του Ημιθέα σε μια λάρνακα και τους έριξε στον ανοιχτό ωκεανό. Τα δύο παιδιά ωστόσο διασώθηκαν με την βοήθεια του παππού τους Ποσειδώνα, η λάρνακα προσάραξε στην νήσο Λευκοφρύδη που από τότε πήρε προς τιμή του το όνομα Τένεδος. Οι κάτοικοι δέχτηκαν τα δύο αδέλφια θερμά και ανακήρυξαν τον Τέννη βασιλιά τους. Ο Τέννης υπήρξε για την Τένεδο ό,τι ο Θησέας για την Αρχαία Αθήνα.
Ο Κύκνος έμαθε αργότερα την αλήθεια, θανάτωσε τον Εύμολπο, έθαψε ζωντανή την Φιλονόμη και αποφάσισε να βρει τα παιδιά του για να συμφιλιωθεί μαζί τους. Ο Τέννης δεν μπορούσε να συγχωρέσει ωστόσο τον πατέρα του για την συμπεριφορά του που παρά λίγο να τον οδηγήσει στον θάνατο, όταν προσάραξε η βάρκα του Κύκνου στην Τένεδο έκοψε τα σχοινιά με τσεκούρι. Ο Τέννης βρέθηκε σε σύγκρουση με τον Αχιλλέα όταν προσπάθησε να βιάσει την αδελφή του, ο Αχιλλέας τον σκότωσε παρά της προειδοποιήσεις της μητέρας του Θέτις ότι θα αντιμετωπίσει την οργή του Απόλλωνα. Ο Απόλλωνας πραγματικά σκότωσε αργότερα με τα χέρια του τον Αχιλλέα σαν τιμωρία για τον φόνο του Τέννη. Όταν έληξε ο Τρωικός Πόλεμος ο Αγαμέμνονας επέτρεψε σε Τρώες αιχμαλώτους να κτίσουν στο νησί μια πόλη πάνω από την υπάρχουσα Μυκηναϊκή, ονομάστηκε Τενέα προς τιμή του Τέννη. Ο Παυσανίας μας παρέχει στο έργο του μια σύντομη ιστορία της Τενέας. Ο Διόδωρος Σικελιώτης γράφει ότι οι Τενέδιοι έκτισαν ναό προς τιμή του Τέννη, απαγορευόταν να εισέλθουν παίκτες φλάουτου στον περίβολο του ναού και να ειπωθεί το όνομα του Αχιλλέα, στον ναό πρόσφεραν θυσίες μέχρι την κλασσική αρχαιότητα. Οι Έλληνες χρησιμοποιούσαν την ορολογία «Τενέδιος άνθρωπος» για να περιγράψουν τους υπερβολικά βίαιους, ο Τέννης είχε θεσπίσει βάρβαρες νομοθεσίες όπως να κόβουν με τσεκούρι το κεφάλι του ενόχου μέσα στο δικαστήριο.
Πηγές
Κατηγορία:Βασιλείς της ελληνικής μυθολογίας Κατηγορία:Τρωικός Πόλεμος Κατηγορία:Τένεδος
1902
Εξωτερικοί σύνδεσμοι
Κατηγορία:Έτη
Ημεροβίγλι
Η ονομασία  Ημεροβίγλι μπορεί να αναφέρεται στα:
Κατηγορία:Αποσαφηνίσεις ελληνικών τοπωνυμίων
Τσιμαντόλμο
Το Τσιμαντόλμο (ιταλικά: Cimadolmo, βενετικά: Simadolmo ή Zimadolmo) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Σλαπ (Ντανίλοβγκραντ)
Το Σλαπ (σερβικά κυριλλικά: Слап) είναι χωριό στο κέντρο του Μαυροβουνίου, εντός του Δήμου του Ντανίλοβγκραντ.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Ντανίλοβγκραντ
Καρυδίτσα Κοζάνης
Η Καρυδίτσα είναι ορεινό χωριό της Κοζάνης σε υψόμετρο 400 μέτρα
Γεωγραφία - Ιστορία
Η Καρυδίτσα βρίσκεται στο εσωτερικό του νομού και νότια της Κοζάνης σε απόσταση 7 χλμ. Στα νοτιοδυτικά του χωριού, στην τοποθεσία "Πέτρα", έχουν βρεθεί λαξευτοί τάφοι που φανερώνουν αρχαία κατοίκηση της περιοχής. Η αρχική θέση του, την περίοδο του Βυζαντίου, ήταν δυτικότερα της σημερινής στη τοποθεσία "Παλαιόσπιτα", ανάμεσα στα εξωκκλήσια του Προφήτη Ηλία και Αγίου Αθανασίου. Αναφέρεται ως "Σπουρλίτα" σε κειμήλια της Ιεράς Μονής Ζάβορδας (1534-1692) και ως Σπούρτα μετά την απελευθέρωση το 1918 στο ΦΕΚ 260Α-31/12/1918 να προσαρτάται στην κοινότητα Άνω Βανίτσης. Μετονομάστηκε σε Κάτω Κώμη το 1927. Το 1878 οι κάτοικοι συμμετείχαν στην επανάσταση του Βούρινου (βλ. Μακεδονική επανάσταση του 1878), που είχε ως στόχο την κατάργηση της συνθήκης του Αγίου Στεφάνου και την προσάρτηση της Μακεδονίας στη Μεγάλη Βουλγαρία, ενώ επιθυμούσαν την απελευθέρωση από την Τουρκία και την ένωση με την Ελλάδα. Σύμφωνα με το σχέδιο Καλλικράτης αποτελεί την τοπική κοινότητα Καρυδίτσας που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 904 κατοίκους.
Παραπομπές
Κατηγορία:Χωριά του νομού Κοζάνης Κατηγορία:Δήμος Κοζάνης
Τεχνολογικό Ινστιτούτο Μασαχουσέτης
thumb|right|Η πρόσοψη του κεντρικού κτηριακού συγκροτήματος του ΜΙΤ που ολοκληρώθηκε το 1916 thumb|left|Το αμφιθέατρο Kresge (Κρέσγκι), του αρχιτέκτονα Eero Saarinen ([[Έρο Ζάρινεν|Έερο Σάαρινεν), που ολοκληρώθηκε το 1954]] thumb|left|Το κτήριο Stata Center του ΜΙΤ, το οποίο στεγάζει το Εργαστήριο Επιστήμης Υπολογιστών και Τεχνητής Νοημοσύνης, το Εργαστήριο Συστημάτων Πληροφορικής και Αποφάσεων, και το Τμήμα Γλωσσολογίας και Φιλοσοφίας. Ολοκληρώθηκε το 2004 και είναι έργο του αρχιτέκτονα Frank Gehry ([[Φρανκ Γκέρυ)]] Το Τεχνολογικό Ινστιτούτο Μασαχουσέτης (αγγλικά: Massachusetts Institute of Technology, MIT, εμ άι τι, στα ελληνικά γράφεται και Τεχνολογικό Ινστιτούτο Μασσαχουσέττης) είναι πανεπιστήμιο στην πόλη Καίμπριτζ (Cambridge) της πολιτείας Μασαχουσέτη των Η.Π.Α.. Είναι ένα από τα μεγαλύτερα, σημαντικότερα και πλέον φημισμένα πανεπιστήμια και κέντρα βασικής και τεχνολογικής έρευνας παγκοσμίως. thumb|right| Ο Απειρομήκης Διάδρομος (Infinite Corridor) που διασχίζει το κεντρικό κτηριακό συγκρότημα του ΜΙΤ
Το ΜΙΤ έχει πέντε σχολές: τη σχολή (Θετικών) Επιστημών (School of Science), την Πολυτεχνική (Engineering), τη σχολή Αρχιτεκτονικής και Πολεοδομίας (Architecture and Planning), τη σχολή Διοίκησης (Management), και τη σχολή Ανθρωπιστικών Επιστημών, Τεχνών και Κοινωνικών Επιστημών (Humanities, Arts, and Social Sciences). Περιλαμβάνει ακόμη το Κολέγιο Γουίτακερ για τις Ιατρικές Επιστήμες και την Τεχνολογία (Whitaker College of Health Sciences and Technology) αλλά δεν έχει Ιατρική σχολή, ούτε Νομική.
Το ΜΙΤ έπαιξε σημαντικό ρόλο στην ανάπτυξη των ηλεκτρονικών υπολογιστών, του ραντάρ και των αδρανειακών συστημάτων καθοδήγησης σε συνάρτηση με την αμυντική έρευνα στη διάρκεια του Β΄ Παγκοσμίου Πολέμου αλλά και του Ψυχρού Πολέμου. Τα τελευταία 60 χρόνια η έρευνα και η εκπαίδευση στο ΜΙΤ έχουν επεκταθεί σε πολλά πεδία, και μέσα στις θετικές επιστήμες και την τεχνολογία (π.χ. στη Βιολογία), αλλά και έξω από αυτές, όπως στα οικονομικά, στη φιλοσοφία, στη γλωσσολογία, στις πολιτικές επιστήμες και στη διοίκηση επιχειρήσεων. Αν το άθροισμα του κύκλου εργασιών των εταιρειών που ιδρύθηκαν από αποφοίτους ή καθηγητές του ΜΙΤ συγκρινόταν με το εθνικό προϊόν των χωρών του κόσμου, το ΜΙΤ θα ήταν η έβδομη μεγαλύτερη οικονομία στον κόσμο. Η περιουσία του ΜΙΤ και ο ετήσιος προϋπολογισμός του για την έρευνα είναι μεταξύ των μεγαλύτερων για Αμερικανικά πανεπιστήμια.
Στις αρχές του 2009 είχαν σχέση είτε αποφοίτου είτε νυν ή πρώην μέλους του προσωπικού του 73 Νομπελίστες, 47 βραβευμένοι με το Εθνικό Μετάλλιο Επιστημών (National Medal of Science) και 31 βραβευμένοι με το βραβείο Μακ Άρθουρ (MacArthur Fellows). Περισσότεροι από το ένα τρίτο των αστροναυτών σε επανδρωμένες πτήσεις των ΗΠΑ είναι απόφοιτοι του ΜΙΤ, περισσότεροι από κάθε πανεπιστήμιο εκτός από τις στρατιωτικές ακαδημίες. Απόφοιτος του ΜΙΤ ήταν και ο ένας από τους δύο ανθρώπους που πάτησαν πρώτη φορά στη Σελήνη, ο Μπαζ Όλντριν (Buzz Aldrin).
Το ακαδημαϊκό έτος 2007/2008 Το ΜΙΤ είχε 4,172 προπτυχιακούς φοιτητές, 6,048 μεταπτυχιακούς και 1,008 διδακτικό προσωπικό. Τα ετήσια δίδακτρα για το 2008/2009 ήταν 36,390 δολάρια, αλλά οι περισσότεροι φοιτητές είναι υπότροφοι είτε του ίδιου του πανεπιστημίου είτε κρατικών ή ιδιωτικών χορηγών. Επίσης το ΜΙΤ έχει παίξει πρωτοποριακό και πρωταγωνιστικό ρόλο στην πρωτοβουλία για την παροχή ελεύθερης πρόσβασης στο εκπαιδευτικό υλικό των πανεπιστημίων.
Εξωτερικοί σύνδεσμοι
Κατηγορία:Πανεπιστήμια στις Ηνωμένες Πολιτείες Αμερικής Κατηγορία:Μασαχουσέτη
Ωχρή κηλίδα
Η ωχρή κηλίδα (macula lutea, που στα λατινικά luteus σημαίνει ωχρός, κίτρινος) είναι ένας ελλειπτικός κίτρινος σχηματισμός κοντά στο κέντρο του αμφιβληστροειδούς του ανθρώπινου ματιού. Έχει διάμετρο περίπου 1,5 mm και από ιστολογικής άποψης δομείται από δυο ή περισσότερες γαγγλιακές στιβάδες που περιέχουν γαγγλιακά κύτταρα. Κοντά στο κέντρο της βρίσκεται το κεντρικό βοθρίο, μια μικρή περιοχή που περιέχει τη μεγαλύτερη συγκέντρωση κωνίων στο μάτι και είναι υπεύθυνη για την κεντρική όραση.
Τα οπτικά ερεθίσματα που συλλαμβάνει η ωχρή κηλίδα απασχολούν ένα σημαντικό ποσοστό από την ικανότητα του εγκεφάλου να αντιλαμβάνεται την όραση. Έτσι, μερικές μορφές απώλειας οπτικού πεδίου μπορούν να εκδηλωθούν χωρίς να εμπλέκεται η ωχρή κηλίδα. Για παράδειγμα, ένα εύρημα ομώνυμης ημιανοψίας σε συνδυασμό με βλάβη της ωχρής κηλίδας μπορεί να είναι πολύ σημαντική πληροφορία για έναν οφθαλμολόγο.
Μεσαιωνική Πόλη του Τόρουν
Η Μεσαιωνική Πόλη του Τόρουν (πολωνικά: zespół staromiejski Torunia) είναι η παλαιότερη ιστορική συνοικία της πόλης Τόρουν. Είναι ένα από τα Μνημεία Παγκόσμιας Κληρονομιάς στην Πολωνία (προστέθηκε το 1997). Σύμφωνα με την UNESCO, η αξία της έγκειται στο ότι είναι «μια μικρή ιστορική πόλη εμπορίου που διατηρεί σε αξιοσημείωτο βαθμό το αρχικό μοτίβο των δρόμων και τα εξαιρετικά πρώιμα κτίρια, και η οποία παρέχει μια εξαιρετικά ολοκληρωμένη εικόνα του μεσαιωνικού τρόπου ζωής». Η Μεσαιωνική Πόλη έχει έκταση 60 εκταρίων και ζώνη προστασίας 300 εκταρίων. Αποτελείται από την Παλιά Πόλη του Τόρουν, τη Νέα Πόλη του Τόρουν και το Κάστρο του Τόρουν.
Ιστορία
Η Μεσαιωνική Πόλη ιδρύθηκε στην τοποθεσία μιας πρώην σλαβικής πόλης εμπορίου, που υπήρχε για περίπου 500 χρόνια και χρονολογείται από τον 13ο αιώνα, όταν η πόλη του Τόρουν (Θορν) έλαβε χάρτη πόλης από τους Τεύτονες Ιππότες Χέρμαν φον Ζάλτσα και Χέρμαν Μπαλκ το 1233. Η πόλη, αρχικά αποτελούμενη κυρίως από την περιοχή που είναι τώρα γνωστή ως η Παλιά Πόλη του Τόρουν και το Κάστρο του Τόρουν, αναπτύχθηκε ως ένα μεγάλο κέντρο εμπορίου και ήταν ένα από τα βασικά μέλη της Χανσεατικής Ένωσης. Καθώς η πόλη μεγάλωσε γρήγορα, η Νέα Πόλη του Τόρουν αναπτύχθηκε από το 1264 ανατολικά της Παλιάς Πόλης και βόρεια του κάστρου.
Η Μεσαιωνική Πόλη είναι ένα από τα επίσημα εθνικά Ιστορικά Μνημεία της Πολωνίας (Pomnik historii), όπως ορίστηκε στις 16 Σεπτεμβρίου 1994. Η καταχώρισή της διατηρείται από το Συμβούλιο Εθνικής Κληρονομιάς της Πολωνίας.
Γεωγραφία και μνημεία
μικρογραφία| Κάτοψη του ιστορικού κέντρου της πόλης του Τόρουν. Η Παλιά Πόλη σημειώνεται με κίτρινο χρώμα, η Νέα Πόλη με μπλε χρώμα και το Κάστρο είναι μεταξύ τους, στο νότο. Η Μεσαιωνική Πόλη του Τόρουν αποτελείται από τρία μέρη: την Παλιά Πόλη του Τόρουν στα δυτικά, τη Νέα Πόλη του Τόρουν στα ανατολικά και το Κάστρο του Τόρουν στα νοτιοανατολικά.
Η Παλιά Πόλη βρίσκεται γύρω από την Πλατεία Αγοράς της Παλιάς Πόλης. Σημαντικά κτίρια και μνημεία εκεί περιλαμβάνουν το Παλιό Δημαρχείο, τη Βασιλική του Καθεδρικού Ναού του Αγίου Ιωάννη του Βαπτιστή και του Αγίου Ιωάννη τον Ευαγγελιστή, την Εκκλησία της Κοίμησης της Θεοτόκου και τα ερείπια του τείχους της Παλιάς Πόλης.
Η Νέα Πόλη διαθέτει την Εκκλησία του Αγίου Ιακώβου και την Εκκλησία του Αγίου Νικολάου.
Το Κάστρο του Τόρουν βρίσκεται μεταξύ της Παλαιάς και της Νέας πόλης στο νότιο σύνορό τους.
Μνημείο Παγκόσμιας Κληρονομιάς της UNESCO
μικρογραφία| Μεσαιωνική Πόλη του Τόρουν, θέα από το Δημαρχείο της Παλιάς Πόλης Η Επιτροπή Παγκόσμιας Κληρονομιάς το έκρινε ως Μνημείο Παγκόσμιας Κληρονομιάς βάσει κριτηρίων (ii - «παρουσιάζει μια σημαντική εναλλαγή ανθρώπινων αξιών, για μια χρονική περίοδο, ή σε μια πολιτιστική περιοχή του κόσμου, σχετικά με τις εξελίξεις στην αρχιτεκτονική ή την τεχνολογία, μνημειώδεις τέχνες, πολεοδομία ή σχεδιασμό τοπίου») και (iv - «είναι ένα εξαιρετικό παράδειγμα ενός τύπου κτιρίου, αρχιτεκτονικού ή τεχνολογικού συνόλου ή τοπίου που απεικονίζει ένα σημαντικό στάδιο στην ανθρώπινη ιστορία»). Σημείωσε ότι το Τόρουν αντιπροσωπεύει ένα πολύτιμο παράδειγμα «μιας μικρής ιστορικής πόλης εμπορίου που διατηρεί σε αξιοσημείωτο βαθμό το αρχικό μοτίβο των δρόμων και τα εκπληκτικά πρώιμα κτίρια, και το οποίο παρέχει μια εξαιρετικά ολοκληρωμένη εικόνα του μεσαιωνικού τρόπου ζωής». Η χωρική διάταξη του Τόρουν παραμένει ως επί το πλείστον αμετάβλητη από τον Μεσαίωνα και ως εκ τούτου αποτελεί πολύτιμη πηγή για την αστική ιστορία της μεσαιωνικής Ευρώπης.
Εξωτερικοί σύνδεσμοι
Κατηγορία:Τόρουν Κατηγορία:Μνημεία Παγκόσμιας Κληρονομιάς στην Πολωνία Κατηγορία:Ιστορικές συνοικίες στην Πολωνία
Χριστιανική Αδελφότητα Νέων Θεσσαλονίκης
Η Χριστιανική Αδελφότητα Νέων Θεσσαλονίκης (Χ.Α.Ν.Θ.) ιδρύθηκε επίσημα το 1921 σαν Σωματείο Ιδιωτικού Δικαίου, κοινωφελές, μη κερδοσκοπικό, με έδρα τη Θεσσαλονίκη. Αποτελεί παράρτημα του μη κερδοσκοπικού οργανισμού Χριστιανική Αδελφότητα Νέων. Έχει αθλητικά τμήματα μπάσκετ, βόλεϊ, κολύμβησης, ιστιοπλοΐας, χάντμπολ, και στίβου.
Τμήμα καλαθοσφαίρισης ανδρών
Το τμήμα καλαθοσφαίρισης ανδρών της Χ.Α.Ν.Θ. αγωνίζεται στη Β΄ Εθνική.
Ιστορική αναδρομή
Το 1919 σε ένα χωμάτινο μπάσκετ κοντά στο Λευκό Πύργο μπήκαν οι βάσεις για την ίδρυση του τμήματος καλαθοσφαίρισης της ΧΑΝΘ. Το χωμάτινο αυτό γήπεδο ήταν η καρδιά του μπάσκετ στη Θεσσαλονίκη μέχρι την κατασκευή του Αλεξάνδρειου Αθλητικού Μεγάρου. Εκεί οργανώθηκε το πρώτο πρωτάθλημα καλαθοσφαίρισης και η ΧΑΝΘ κατέκτησε τη δεύτερη θέση πίσω από τον Άρη με πρωταγωνιστή το Μίμη Τσικίνα που ήταν και ο προπονητής της ομάδας. Η ΧΑΝΘ έχει κατακτήσει 2 Πρωτάθλημα Ελλάδας καλαθοσφαίρισης εφήβων το 1970 και το 1971 και 2 Πρωτάθλημα Ελλάδας καλαθοσφαίρισης παίδων το 1969 και το 1971.
Αγωνιστική περίοδος 2012-2013
Κατά την αγωνιστική περίοδο 2012-2013, 2012-13, η Χ.Α.Ν.Θ. έλαβε μέρος στο Πρωτάθλημα του 2ου Ομίλου Βορρά της Γ' Εθνικής Κατηγορίας, ολοκληρώνοντας τις αγωνιστικές της υποχρεώσεις στην 2η θέση του βαθμολογικού πίνακα.
Τμήμα πετοσφαίρισης ανδρών
Το τμήμα πετοσφαίρισης ανδρών της Χ.Α.Ν.Θ. έλαβε μέρος στον τελικό του Κυπέλλου Ελλάδος (ΕΑΚ Μίκρας) το 1987 στη Θεσσαλονίκη, οπότε και γνώρισε την ήττα από το Δημόκριτο με 3-0 σετ.
Επιπλέον, έχει κατακτήσει το Πρωτάθλημα Α΄ Κατηγορίας Ανδρών της Ε.ΠΕ.Σ.Θ. κατά τα έτη 1991, 1999 και 2006, καθώς και το Κύπελλο Ανδρών της Ε.ΠΕ.Σ.Θ. κατά τα έτη 1999 και 2006.
Το τμήμα εφήβων του συλλόγου έχει κατακτήσει το Πρωτάθλημα της Ε.ΠΕ.Σ.Θ. κατά τα έτη 1986 και 1987, ενώ το τμήμα παίδων έχει πετύχει το ίδιο επίτευγμα το 1984.
Τη σεζόν 1979-80 έλαβε τη δεύτερη θέση στο πρωτάθλημα της Β' Εθνικής και έτσι ανέβηκε στην πρώτη εθνική κατηγορία, όπου και μετρά 3 συμμετοχές.
Κατά τις αγωνιστικές περιόδους 2017-2023, η Χ.Α.Ν.Θ. λαμβάνει ανελλιπώς μέρος στο Πρωτάθλημα της Α2 Ανδρών.
Ιστορική αναδρομή
Το τμήμα πετοσφαίρισης γυναικών της Χ.Α.Ν.Θ. ιδρύθηκε το 1996.
Το 2010 κατέκτησε το Πρωτάθλημα Α' Κατηγορίας Γυναικών της Ε.ΠΕ.Σ.Θ. το 2010, κερδίζοντας για πρώτη φορά το δικαίωμα ανόδου στην Α2 Εθνική Κατηγορία.
Το τμήμα παγκορασίδων του συλλόγου έχει κατακτήσει το Πρωτάθλημα της Ε.ΠΕ.Σ.Θ. το 2007.
Τμήμα χειροσφαίρισης ανδρών
Το τμήμα χειροσφαίρισης ανδρών της Χ.Α.Ν.Θ. δημιουργήθηκε στην Καλαμαριά στις αρχές του 1980, ελάχιστα μετά τη δημιουργία της Ομοσπονδίας Χειροσφαιρίσεως Ελλάδος (1979). Τη χρονιά ο σύλλογος δήλωσε συμμετοχή στο μοναδικό πρωτάθλημα που προκήρυξε η Ο.Χ.Ε., την Α' κατηγορία, την οποία είχε διασπάσει με γεωγραφικά κριτήρια σε 4 ομίλους. Πρώτη της έδρα υπήρξε το ανοικτό γήπεδο του Ποσειδωνίου, ενώ κατά τη διάρκεια του πρωταθλήματος παραχωρήθηκε στις ομάδες χειροσφαίρισης της πόλης το Παλαί ντε Σπορ. Κατά τα πρώτα της χρόνια η ομάδα διοικητικά ανήκε στο παράρτημα της Χ.Α.Ν.Θ. στην Καλαμαριά, γι' αυτό και έμεινε γνωστή ως «Χ.Α.Ν.Κ.». Το 1982 εντάχθηκε διοικητικά στο Τμήμα Φυσικής Αγωγής της Χ.Α.Ν.Θ., ωστόσο το όνομα «Χ.Α.Ν.Κ.» πάντως παρέμεινε στα μητρώα της Ο.Χ.Ε. μέχρι και το 1995.
Τμήμα υδατοσφαίρισης ανδρών
Το τμήμα υδατοσφαίρισης ανδρών της Χ.Α.Ν.Θ. συμμετέχει στα πρωταθλήματα της Κ.Ο.Ε. από το 1990. Σήμερα ο σύλλογος διαθέτει ομάδα Νέων-Ανδρών, Εφήβων-Νέων, Παίδων–Μίνι-παίδων και Ακαδημίες. Έδρα της ομάδας είναι το Κολυμβητήριο Χ.Α.Ν.Θ.
Κατά την αγωνιστική περίοδο 2011-12, το ανδρικό τμήμα της Χ.Α.Ν.Θ. λαμβάνει μέρος στο Πρωτάθλημα της Α1 Εθνικής Κατηγορίας Ανδρών. Έδρα του είναι το Νέο Αθλητικό Κέντρο Χ.Α.Ν.Θ.
Τμήμα στίβου
Η ΧΑΝΘ έχει κατακτήσει 5 Πανελλήνια πρωταθλήματα στίβου στο Μαραθώνιο γυναικών με την αθλήτρια Γεωργία Αμπατζίδου: 2001, 2002, 2003, 2004, 2005.
Τμήμα τζούντο
-Το 1980  Χ.Α.Ν.Θ. και Πανελλήνιος Γ.Σ. μοιράστηκαν το τίτλο.
Τμήμα άρσης βαρών
Το ανδρικό τμήμα άρσης βαρών της ΧΑΝΘ έχει κατακτήσει 12 πρωταθλήματα άρσης βαρών Ελλάδος (1970, 1971, 1973, 1974, 1975, 1976, 1977, 1978, 1979, 1981, 1982, 1983) που το κατατάσσουν στην πρώτη θέση σε τίτλους πρωταθλητή στην Ελλάδα. Διακεκριμένοι αρσιβαρίστες της Χ.Α.Ν.Θ. υπήρξαν ο Νίκος Ηλιάδης και ο Γιάννης Σιδηρόπουλος.
Εξωτερικοί σύνδεσμοι
Κατηγορία:Αθλητικοί σύλλογοι Θεσσαλονίκης Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι υδατοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι κολύμβησης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι αντισφαίρισης Κατηγορία:Ελληνικοί σύλλογοι επιτραπέζιας αντισφαίρισης Κατηγορία:Ελληνικοί σύλλογοι τζούντο Κατηγορία:Ελληνικοί σύλλογοι άρσης βαρών Κατηγορία:Σωματεία Ε.ΚΑ.Σ.Θ. Κατηγορία:Σωματεία Ε.ΠΕ.Σ.Θ. Κατηγορία:Οργανώσεις νέων στην Ελλάδα Κατηγορία:Ιδρύσεις αθλητικών συλλόγων το 1921 Κατηγορία:Ιδρύσεις ομάδων καλαθοσφαίρισης το 1921
Τσιζόν ντι Βαλμαρίνο
Το Τσιζόν ντι Βαλμαρίνο (ιταλικά: Cison di Valmarino, βενετικά: Cisón) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Δημήτρης Κολοβός
Ο Δημήτρης Κολοβός (Αθήνα, 27 Απριλίου 1993) είναι Έλληνας διεθνής ποδοσφαιριστής, που αγωνίζεται στη θέση του ακραίου επιθετικού για τη Ντέβα Γιουνάιτεντ στο ινδονησιακό πρωτάθλημα.
Σε συλλογικό επίπεδο
Ξεκίνησε το ποδόσφαιρο στον ΠΑΣ Ωρωπού, στο πρωτάθλημα της ΕΠΣΑΝΑ, με τον οποίο κατέκτησε το πρωτάθλημα της Ένωσης το 2009 και ανέβηκε στη Δ΄ Εθνική. Το 2010, κατέκτησε το Κύπελλο της ΕΠΣ Ανατολικής Αττικής και κλήθηκε στη μικτή της Ένωσης. Την ίδια χρονιά, τον εντόπισαν οι υπεύθυνοι του Πανιωνίου και τον ενέταξαν στην ομάδα τους. Έγινε στέλεχος της ομάδας Κ-20 του συλλόγου που πήρε την 3η θέση στο πρωτάθλημα Ελλάδος 2012. Παράλληλα συμμετείχε και σε αγώνες της πρώτης ομάδας από την περίοδο 2010-11. Την επόμενη χρονιά, με προπονητή τον Δημήτρη Ελευθερόπουλο καθιερώθηκε ως βασικός.
Το καλοκαίρι του 2013 αποκτήθηκε από τον Ολυμπιακό, παρέμεινε όμως ως δανεικός στην ομάδα της Νέας Σμύρνης για μία ακόμη περίοδο. Το καλοκαίρι του 2014, με το τέλος του δανεισμού του, επέστρεψε στον Ολυμπιακό, έλαβε μέρος στην προετοιμασία του συλλόγου, όμως με την ολοκλήρωσή της αποφασίστηκε όπως επιστρέψει εκ νέου ως δανεικός στον Πανιώνιο.
Τον Ιούνιο του 2016 παραχωρήθηκε ως δανεικός για έναν χρόνο στη βελγική Μαλίν, πραγματοποιώντας 27 συμμετοχές και 5 τέρματα, με αποτέλεσμα με την ολοκλήρωση του δανεισμού του ο βελγικός σύλλογος να προχωρήσει στην απόκτηση των δικαιωμάτων του.
Στις 4 Ιουλίου 2018, δόθηκε ως δανεικός στην ολλανδική Βίλεμ II με τον σύλλογο της Ολλανδίας να διατηρεί και οψιόν αγοράς του από το επόμενο καλοκαίρι.
Στις 31 Δεκεμβρίου 2018, υπέγραψε συμβόλαιο συνεργασίας με την Ομόνοια Λευκωσίας, διάρκειας έξι μηνών συν δύο χρόνων.
Το καλοκαίρι του 2019, επέστρεψε στο ελληνικό πρωτάθλημα, ως παίκτης του Παναθηναϊκού.
Τη σεζόν 2020-21, δόθηκε ως δανεικός στη μολδαβική Σερίφ Τιράσπολ ενώ την επόμενη σεζόν υπέγραψε επίσημα με τον σύλλογο.
Στις 31 Ιανουαρίου 2022, ανακοινώθηκε η απόκτηση του από τη τουρκική Κοτζάελισπορ στη Β' Κατηγορία Τουρκίας.
Στις 24 Αυγούστου 2022, υπέγραψε μονοετές συμβόλαιο με τον Παναιτωλικό επιστρέφοντας έτσι στο ελληνικό πρωτάθλημα.
Τον Ιούνιο του 2023, ανακοινώθηκε η απόκτηση του από την ινδονησιακή Ντέβα Γιουνάιτεντ στο ινδονησιακό πρωτάθλημα.
Στις εθνικές ομάδες
Τον Νοέμβριο του 2014 κλήθηκε για πρώτη φορά στην εθνική Ανδρών εν όψει των αγώνων εναντίον των Νήσων Φερόε (για τα προκριματικά του Euro 2016) και της Σερβίας (φιλικός), στον δεύτερο εκ των οποίων έκανε ντεμπούτο στις 18 του ίδιου μήνα.
Στις 4 Μαρτίου του 2019 κλήθηκε ξανά στην Εθνική ανδρών από τον Άγγελο Αναστασιάδη (μετά απο απουσία τρίων χρόνων γενικά και τεσσάρων χρόνων από επίσημο παιχνίδι της ομάδας ) για τις αναμετρήσεις με το Λιχτενστάιν και τη Βοσνία Ερζεγοβίνη στις 23 και 26 Μαρτίου αντίστοιχα, στο πλαίσιο των προκριματικών του Euro 2020.
Στις 26 Μαρτίου του 2019 σημείωσε με κεφαλιά το πρώτο του τέρμα με τη φανέλα της Εθνικής ομάδας, στον εκτός έδρας αγώνα με τη Βοσνία Ερζεγοβίνη που έληξε 2-2.
Εξωτερικοί σύνδεσμοι
Κατηγορία:Ποδοσφαιριστές Πανιωνίου Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ20 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Έλληνες ποδοσφαιριστές Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές ΚΦ Μέχελεν Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Βίλεμ ΙΙ Κατηγορία:Ποδοσφαιριστές Ομόνοιας Λευκωσίας Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές ΦΚ Σερίφ Τιράσπολ
52975 Κύλλαρος
Ο Μάικ Μπράουν και η ομάδα του μέτρησαν το φάσμα του 52975 Κύλλαρου με το Τηλεσκόπιο Κεκ και τότε του αποδόθηκε το ρεκόρ για το ασθενέστερο φάσμα από όλα τα αντικείμενα της Ζώνης του Κάιπερ. Ο Κύλλαρος έφτασε για τελευταία φορά στο περιήλιό του τον Σεπτέμβριο του 1998.
Συλλαρος
Καντόνι (αποσαφήνιση)
Ο όρος καντόνι εκ της γαλλικής λέξης canton (γωνία, περιφέρεια) μπορεί να αναφέρεται στα εξής:
Σκαραμαγκάς
Ο όρος Σκαραμαγκάς μπορεί να αναφέρεται σε ένα από τα εξής άρθρα:
Αιμιλιανός ο Νικαεύς
Ο Αιμιλιανός ο Νικαεύς ήταν Έλληνας επιγραμματοποιός που έζησε τον Α΄μ.Χ. αιώνα. Πρέπει να ταυτιστεί με τον ομώνυμο ρήτορα που αναφέρεται από τον Σενέκα (Controversiae, X 34, 25). Στην Παλατινή Ανθολογία σώζονται τρία επιγράμματά του από τον Στέφανο του Φιλίππου του Θεσσαλονικέως (VII 623, IX 218, IX 756).
Πηγές
Κατηγορία:Στέφανος του Φιλίππου Κατηγορία:Παλατινή Ανθολογία
Θεόδωρος Νέγρης
Με το όνομα Θεόδωρος Νέγρης μπορεί να αναφέρεται κάποιο από τα εξής πρόσωπα:
Βελλού
Η Βελλού ήταν θαλάσσιο σκάφος του 18ου - 19ου αιώνα. Ήταν εξελιγμένη μορφή μύστικου, ονομασία μάλλον τουρκική (=ευκίνητο). Χρησιμοποιήθηκε πριν το 1821 ως πειρατικό και στη συνέχεια για καταδίωξη της πειρατείας. Ο τύπος αυτός πολεμικού πλοίου είχε μεγάλη ευστάθεια και αντοχές στις καταπονήσεις. Σήμερα έχει εκλείψει.
Εξωτερικοί σύνδεσμοι
Κατηγορία:Πολεμικά πλοία
Αμμωνίδης
Ο Αμμωνίδης είναι επιγραμματοποιός της Παλατινής Ανθολογίας (ΧΙ 201) για τον οποίο τίποτε δεν είναι γνωστό. Ο Πλανούδης τον ονομάζει Αμμώνιο, με τον οποίο ενδεχομένως να πρέπει να ταυτιστεί.
Πηγές
Κατηγορία:Παλατινή Ανθολογία Κατηγορία:Ανθολογία του Πλανούδη
Λυγερή Κοζάνης
Για συνώνυμο οικισμό στην Ελλάδα δείτε το λήμμα: Λυγερή Λέσβου
Η Λυγερή είναι ορεινό χωριό της Κοζάνης σε υψόμετρο 690 μέτρα.
Γεωγραφία - Ιστορία
Η Λυγερή βρίσκεται στο εσωτερικό του νομού και απέχει Δ.-ΒΔ. από την Κοζάνη 11 χλμ. Η παλιά ονομασία του χωριού από την περίοδο της τουρκοκρατίας είναι Ντεϊνλή και έτσι αναφέρεται στο ΦΕΚ 260Α - 31/12/1918, όταν ορίστηκε έδρα της ομώνυμης κοινότητας. Μετονομάστηκε σε Λυγερή το 1927. Σύμφωνα με το σχέδιο Καλλικράτης αποτελεί την τοπική κοινότητα Λυγερής που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 118 κατοίκους.
Παραπομπές
Κατηγορία:Χωριά του νομού Κοζάνης Κατηγορία:Δήμος Κοζάνης
Αλώνια Σαμοθράκης
Τα Αλώνια είναι οικισμός της Σαμοθράκης. Είναι αγροτικό χωριό το οποίο το περιβάλλει φύση, και από τους πιο παραδοσιακούς και ανέγγιχτους από τον τουρισμό οικισμούς του νησιού. Απέχει 2,5 χλμ. νότια από τη Χώρα και κατά την απογραφή του 2011 είχε πληθυσμό 291 κατοίκων.
Πολύ κοντά στα Αλώνια βρίσκεται το στρατόπεδο της Σαμοθράκης, ενώ η περιοχή γύρω από το χωριό φιλοξενεί τη Μονή Αγίου Αθανασίου Αλωνίων, που αποτελεί μετόχι της Μονής Ιβήρων του Αγίου Όρους.
Πανελλήνιο πρωτάθλημα ανώμαλου δρόμου ανδρών 1930
Πηγές
Κατηγορία:Στίβος το 1930 Ανδρων Κατηγορία:Διοργανώσεις στίβου στην Αθήνα
Κοντονιέ
Το Κοντονιέ (ιταλικά: Codognè) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Πίεση
Πίεση (διεθνές σύμβολο: p ή P) είναι το μέτρο της δύναμης που εφαρμόζεται κάθετα σε μια επιφάνεια ενός αντικειμένου ανά μονάδα εμβαδού της επιφάνειας αυτής. Η μανομετρική πίεση είναι η σχετική πίεση που εφαρμόζεται σε ένα αντικείμενο σε σύγκριση με την κανονική πίεση (1 atm).
Διάφορες μονάδες μέτρησης (δείτε παρακάτω για περισσότερες λεπτομέρειες) χρησιμοποιήθηκαν για να εκφράσουν την πίεση. Κάποιες από αυτές παράγονται από τις αντίστοιχες μονάδες μέτρησης δύναμης και επιφάνειας. Η μονάδα μέτρησης πίεσης για το Διεθνές Σύστημα Μονάδων (SI) είναι το πασκάλ (Pa), που αντιστοιχεί σε δύναμη 1 νιούτον (N) που εφαρμόζεται ανά τετραγωνικό μέτρο (m²). Άλλη παραδοσιακή μονάδα μέτρησης πίεσης αποτελεί το psi, που αντιστοιχεί σε δύναμη 1 λίβρας (lbf) που εφαρμόζεται ανά τετραγωνική ίντσα (in2). Η πίεση εκφράζεται επίσης σε σύγκριση με την κανονική ατμοσφαιρική πίεση (atm). Χρησιμοποιήθηκαν επίσης και άλλες μονάδες μανομετρικής (συνήθως) πίεσης, όπως τα εκατοστόμετρα νερού (cmH2O), τα χιλιοστόμετρα στήλης υδραργύρου (mmHg ή Torr) και ίντσες στήλης υδραργύρου (inHg), που εκφράζουν την πίεση σε σύγκριση με αυτήν που ασκούν αντίστοιχες στήλες των αναφερόμενων ρευστών (υπό κανονική βαρύτητα).
border|right
Ορισμός
Στη φυσική με τον όρο πίεση (σύμβολο p ή P) αποκαλούμε το χαρακτηριστικό, ενός συστήματος, φυσικό μέγεθος το οποίο ισοδυναμεί με την πυκνότητα ενέργειας την οποία διαθέτει αυτό το σύστημα. Οπωσδήποτε, η πίεση δεν προϋποθέτει επιφάνεια για να είναι καλά ορισμένη, αλλά η διαδικασία μέτρησής της ανάγεται στη μέτρηση μιας δύναμης η οποία ασκείται κάθετα σε συγκεκριμένη επιφάνεια. Ως εκ τούτου, συχνά ορίζουμε ως πίεση σε επιφάνεια A το πηλίκο της δύναμης \mathbf{F} που ασκείται κάθετα στην επιφάνεια, προς το εμβαδό αυτής της επιφάνειας:
όπου είναι το μοναδιαίο διάνυσμα, κάθετο στην επιφάνεια A. Έτσι, αν η δύναμη ασκείται υπό γωνία, το αποτέλεσμα του διανυσματικού γινομένου επιβάλει να υπολογίζεται μόνο η κάθετη στην επιφάνεια συνιστώσα της δύναμης.
Η πίεση στα στερεά
Η πίεση είναι μια εκδήλωση αλληλεπίδρασης μεταξύ συστημάτων που βρίσκονται σε επαφή. Έτσι, όταν δύο στερεά εφάπτονται ομοιόμορφα σε επιφάνεια A τότε η πίεση σ' αυτή την επιφάνεια υπολογίζεται ως το πηλίκο της δύναμης με την οποία αλληλεπιδρούν τα σώματα προς το εμβαδόν της επιφάνειας αυτής.
Για τη μελέτη της πίεσης στα στερεά χρησιμοποιείται κυρίως ο τανυστής στρέψης, μια ιδέα που ξεκίνησε από τα ιξωδικά ρευστά.
Η πίεση στα ρευστά
Τα ρευστά (αέρια και υγρά) δεν έχουν καθορισμένο σχήμα και έτσι προσαρμόζονται στο σχήμα των στερεών επιφανειών με τις οποίες εφάπτονται. Έτσι, η δύναμη λόγω πίεσης που ασκεί ένα ρευστό σε επιφάνεια είναι πάντα κάθετη στην επιφάνεια.
όπου \rho είναι η (σταθερή) πυκνότητα του υγρού, g είναι η επιτάχυνση της βαρύτητας και h είναι το ύψος από την ελεύθερη επιφάνεια του υγρού.
Ατμοσφαιρική πίεση
Για την πίεση της ατμόσφαιρας χρησιμοποιούμε την ίδια διαδικασία αλλά εδώ η πυκνότητα δεν είναι σταθερή, υπακούει σε μια καταστατική εξίσωση: p=\rho{R}T, οπότε θα είναι:
αποτέλεσμα το οποίο εκφράζει την εκθετική πτώση της ατμοσφαιρικής πίεσης με το ύψος, υπολογιζόμενης ως υδροστατικής πίεσης συμπιεστού ρευστού. Χρησιμοποιώντας την εκθετική μείωση της πυκνότητας του αέρα με το ύψος στην ατμόσφαιρα, μπορούμε να υπολογίσουμε την υδροστατική πίεση της ατμόσφαιρας με τρόπο ανάλογο με αυτόν των υγρών.
Μονάδες και μέτρηση της πίεσης
Μονάδα της πίεσης στο Διεθνές Σύστημα Μονάδων (SI) είναι το Πασκάλ (Pa = N/m2), μονάδα η οποία έχει τις ίδιες διαστάσεις με J/m3. Η τελευταία προέρχεται από τον εναλλακτικό ορισμό της πίεσης ως πυκνότητας ενέργειας, αλλά δεν χρησιμοποιείται ως μονάδα επειδή δεν είναι πρακτικά εφικτή η μέτρηση της πίεσης με έναν τέτοιο τρόπο. Πρακτική μονάδα πίεσης είναι το bar, που ισοδυναμεί με 100.000 Pa.
Η μονάδα ατμόσφαιρας (atm) σήμερα ορίζεται ως 101.325 (Pa) ακριβώς.
Λούντμαρκ (κρατήρας)
Ο Λούντμαρκ (Lundmark) είναι διαβρωμένος κρατήρας πρόσκρουσης στην αθέατη από τη Γη πλευρά της Σελήνης. Βρίσκεται στα νοτιοδυτικά της Θάλασσας της Ευφυίας (Mare Ingenii), μίας από τις ελάχιστες "θάλασσες" στην αθέατη πλευρά. Ο Λούντμαρκ είναι σχεδόν προσκολημμένος στο νοτιοδυτικό εξωτερικό χείλος του κρατήρα Κοχ και βρίσκεται στα βορειοδυτικά του Ιουλίου Βερν.
Υπάρχουν πολλοί μικρότεροι κρατήρες γύρω του και στον πυθμένα του. Ο δευτερεύων Λούντμαρκ Β βρίσκεται επί του βόρειου-βορειοονατολικού τείχους του και ο Λούντμαρκ D κατά μήκος του ανατολικού τείχους του. Αρκετοί μικροί κρατήρες υπάρχουν επίσης στο ανώμαλο έδαφος ανάμεσα στον Λούντμαρκ και τον Κοχ.
Βιβλιογραφία
Κατηγορία:Κρατήρες Σελήνης
Ζυγός (αστρολογία)
Ο Ζυγός (♎) είναι αστρολογικό ζώδιο, το οποίο συνδέεται με τον αστερισμό του Ζυγού. Σύμφωνα με τον τροπικό ζωδιακό, ο Ζυγός καταλαμβάνεται από τον Ήλιο από 23 Σεπτεμβρίου μέχρι 23 Οκτωβρίου. Το ζώδιο απέναντι από το Ζυγό είναι ο Κριός.
Μυθολογία
Μυθολογικά ο Ζυγός σχετίζεται με τη Θεά Δίκη και με την Νέμεσις. Για τους Αιγύπτιους σήμαινε την κρίση των ψυχών ενώπιον του Ανουβι όπου η καρδιά ζυγιζόταν κι αν ήταν ελαφρύτερη ενός πτερού οδηγούνταν ενώπιον του Οσίριδος. Αν ήταν βαρύτερη καταστρεφόταν από την Αμμούτ. Αν το βάρος της καρδιάς εξισσοροπούσε τότε η ψυχή επανασαρκωνόταν ώστε να λάβει τα απαραίτητα γι'αυτήν μαθήματα.
Εξωτερικοί σύνδεσμοι
Κατηγορία:Αστρολογία
Τήμενος
Κατά την ελληνική μυθολογία ο Τήμενος ήταν ο μεγαλύτερος γιος του Αριστομάχου και επομένως τρισέγγονος του Ηρακλή.
Ο Τήμενος ήταν αδελφός του Κρεσφόντη και του Αριστοδήμου, και ορίσθηκε αρχηγός της τρίτης καθόδου των Ηρακλειδών. Καταλαμβάνοντας και οχυρώνοντας στρατηγική θέση παρά την Λέρνη της Αργολίδας, νίκησε τον βασιλιά των Αχαιών Τισαμενό και κατόπιν οι τρεις αδελφοί μοίρασαν μεταξύ τους τη νότια Πελοπόννησο. Ο Τήμενος πήρε το Άργος και έγινε ιδρυτής της δυναστείας των Τημενιδών, ο Κρεσφόντης με δόλο την Μεσσηνία και τα παιδιά του τρίτου που είχε εν τω μεταξύ σκοτωθεί, ο Ευρυσένης και ο Προκλής, την Λακωνική.
Γενόμενος έτσι ο Τήμενος ο μυθικός ιδρυτής της δυναστείας των Τημαινιδών αλλά και ο πρώτος νομοθέτης του Άργους, τελικά σκοτώθηκε από τους γιούς του, Κείσο, Φάλκη, Κερύνη και Αργαίο (κατ' άλλους ένας από τους γιους του ονομαζόταν Ευρύπυλος), επειδή υποπτεύθηκαν ότι ήθελε να τον διαδεχθεί στον θρόνο με διαθήκη ο γαμπρός του Δηιφόντης σύζυγος της αδελφής τους Υρνηθώ που λάτρευε ιδιαίτερα ο πατέρας τους. Στη συνέχεια οι τέσσερις γιοί έδιωξαν την Υρνηθώ και ανεκήρυξαν βασιλιά τον μεγαλύτερο αδελφό τους, τον Κείσο.
Από την θρυλική αυτή ιστορία εμπνεύσθηκε αργότερα ο Ευριπίδης και έγραψε τη ομώνυμη τραγωδία του, "Τήμενος".
Παραπομπές
Κατηγορία:Ηρακλείδες Κατηγορία:Βασιλείς του Άργους
Θεσσαλονίκη της Μακεδονίας
Η Θεσσαλονίκη (352 π.Χ. - 295 π.Χ. ) ήταν Μακεδόνισσα πριγκίπισσα, κόρη του βασιλιά Φιλίππου του Β´ και της Θεσσαλής γυναίκας του Νικησιπόλεως από τις Φερές. Ήταν ετεροθαλής αδελφή του Μεγάλου Αλεξάνδρου και σύζυγος του Κάσσανδρου. Οι γιοί της ήταν οι Αλέξανδρος Ε´ και Αντίπατρος Β´, και μετά τον θάνατο του Κασσάνδρου η Θεσσαλονίκη δολοφονήθηκε από τον Αντίπατρο κατά τη διάρκεια δυναστικής έριδας με τον αδερφό του.
Ετυμολογία
Ο βασιλιάς της Μακεδονίας Φίλιππος Β´, για να εορτάσει την ημέρα γέννησης της κόρης του, η οποία συνέπιπτε με την νίκη των στρατευμάτων του το 353 π.Χ., μεταξύ του μακεδονικού στρατού και της Θεσσαλικής Συμμαχίας στη σημαντική μάχη του Κρόκιου Πεδίου στη Θεσσαλία εναντίον των Φωκιέων, φέρεται να ονόμασε την νεογέννητη κόρη του "Θεσσαλονίκη", από το Θεσσαλών + Νίκη.
Ονομασία της πόλης
Μετά τον θάνατο του Αλέξανδρου το 323 π.Χ., και τους πολέμους των διαδόχων που ακολούθησαν, το 315 με 316 π.Χ. ο Κάσσανδρος ίδρυσε νέα πόλη στο μυχό του Θερμαϊκού κόλπου, δίνοντας της το όνομα της συζύγου του και ονομάζοντας την Θεσσαλονίκη, γι΄αυτό και λέγεται και Νύμφη του Θερμαΐκού.
Παραπομπές
Κατηγορία:Βασίλισσες και Πριγκίπισσες της Μακεδονίας Κατηγορία:Ελληνίδες Βασίλισσες και Πριγκίπισσες Κλασικής περιόδου Κατηγορία:Ιστορία της Θεσσαλονίκης Κατηγορία:Αλέξανδρος ο Μέγας
Μονάδα 731
Η Μονάδα 731 (Κινέζικα: 731部队) ήταν μια συγκαλυμμένη μονάδα βιολογικής και χημικής στρατιωτικής έρευνας και ανάπτυξης του Αυτοκρατορικού Ιαπωνικού Στρατoύ που πραγματοποίησε θανατηφόρα πειράματα σε ανθρώπους κατά τη διάρκεια του Δευτέρου Σινοαπωνικού Πολέμου (1937–1945) και του Δευτέρου Παγκοσμίου Πολέμου. Ευθύνεται για κάποια από τα ειδεχθέστερα εγκλήματα πολέμου που διαπράχθηκαν από Ιάπωνες. Η Μονάδα 731 βρισκόταν στην περιοχή Πινγκφάνγκ της πόλης Χαρμπίν, τη μεγαλύτερη πόλη στην πολιτεία Μαντσουκουό που βρισκόταν υπό τον έλεγχο της Ιαπωνίας (στη σημερινή βορειοανατολική Κίνα).